# ΑΙΤΙΟΛΟΓΙΚΕΣ ΠΡΟΤΑΣΕΙΣ

**1.Εισάγονται α**) **με τους αιτιολογικούς συνδέσμους** ὡς,ὅτι,διότι ,ἐπεί,ἐπειδή αλλά και με το **εἰ** μετά απο ψυχικού πάθους ρήματα.(υποθετική αιτιολογία)

**2.Εκφέρονται** με  τις εγκλίσεις κρίσεως ,δηλαδή με **οριστική,δυνητική οριστική** και **δυνητική ευκτική** και **ευκτική του πλαγίου λόγου** όταν το ρήμα εξαρτήσεως είναι **ιστορικού χρόνου.**

 **3. Συντακτική θέση**:τίθενται ως **επιρρηματικός προσδιορισμός της αιτίας** του ρήματος της πρότασης εξαρτήσεως

 4.**Εξαρτώνται απο ρήματα/ρηματικούς τύπους ψυχικού πάθους** όπως:χαίρομαι,θαυμάζω, ἥδομαι(=ευχαριστιέμαι) ,ἀγανακτῶ,αἰσχύνομαι και όταν εισάγονται με το **ὅτι δηλώνουν πραγματική αιτιολογία ενώ με το ὡς υποκειμενική αιτιολογία.**

 **5.** Οι αιτιολογικοί σύνδεσμοι και ὡς στην αρχή μιάς περιόδου εισάγουν κύρια πρόταση και οχι δευτερεύουσα όταν εκφέρεται με δυνητική οριστική.

 6. Μια αιτιολογική πρόταση μπορεί να συμπτυχθεί σε αιτιολογική μετοχή και σε εμπρόθετο προσδιορισμό της αιτίας.

* **ἤχθοντο ἐπεί οὐκ τά δέοντα εἶχον(επιρρηματικός προσδιορ.αιτίας)**
* **ἐθαύμαζον ὅτι Κῦρος οὔτε ἄλλον πέμπει.**
* **μή θαυμάζετε ὅτι χαλεπῶς φέρω τοῖς παροῦσι πράγμασι.**
* **ἐπεί φαίνεται διοικεῖν καί τόν κόσμον καί τα θεῖα.**
* **οὐκ αἰσχρόν ἐστί ,εἰ Ἀθηναῖοι ὄντες τοῦτον φοβεῖσθε;**

**1) Να βρεθούν οι αιτιολογικές προτάσεις και να χαρακτηριστούν.Γράψτε και τη μετάφραση των προτάσεων.**

* Θαυμάζω ὧ ἄνδρες τῶν στρατηγῶν ὅτι οὐ πειρῶνται έκπορίζειν ὑμῖν τά ἐπιτήδεια
* οὐ θαυμάζω ὅτι μέν ὀργίζεσθε
* **Τοῖς θεοῖς μέγιστη χάρις ἐστί ἐπεί ἔδοσαν ἡμᾶς τυχεῖν ὧν ἐπεθυμοῦμεν**
* **Τον Περικλέα ἐκάκιζον ὅτι στρατηγός ὤν οὐκ ἐπεξάγοι**.
* Οὐκ ἄν θαυμάζοιμι , εἰ οἱ πολέμιοι ἡμῖν ἐπακολουθείεν.
* Ἐπειδή ὁμονοοῦμεν ταῦτα πέμψατε ἀπο λόχον ἕκαστον πέντε ἄνδρας
* **Οἱ γάρ Λακεδαιμόνιοι ἐπειδή το χωρίον οὐκ ἡλίσκετο τούς Ἀθηναίους,μόνους τών ξυμμάχων ἀπέπεμψαν**